Бдење (Пушкин)
Машто, машто,
Где су твоје власти!
Зашто, зашто
Немам ноћу сласти?
Стари — нови
Ишчезнули снови,
Те једини
У дубокој тмини
Чамим ја!
И ноћ не́ма
Око мене дре̑ма...
О љубавне
Сањарије давне,
Куд сте смеле
Данас одлетеле!
Душо млада,
Ако имаш на̑да,
Вијај с но̏ва
Успомене сно̑ва!
Ти, љубави,
Дочарај ми амо
Свет убави
Још једанпут само —
Опиће ме,
Па чим се залудим,
Пошљи смрцу,
Нек се не пробудим!

Извор 
 1895. Бранково коло за забаву, поуку и књижевност. Година -{I}-, број 24, стр. 743.

Александар Пушкин
Никола Весин
Преводи

ru:Пробуждение (версия 2 — Пушкин)